İdris Axundov (alim)

İdris Axundov  — azərbaycanlı həkim-cərrah, tibb elmləri doktoru, professor. Tanınmış Azərbaycan şairi Əhməd Cavadın nəvəsi.

 Həyatı və fəaliyyəti 
İdris Axundov 1957-ci ildə Bakı şəhərində anadan olmuşdur. 1980-ci ildə Azərbaycan Tibb Universitetind' cərrah ixtisası almışdır.

1981–1984-cü illərdə Xaçmaz rayon mərkəzi xəstəxanasında cərrah kimi çalışmışdır. 1994-cü ildə dosent, 2001-ci ildə isə doktorluq dissertasiyasını  müdafiə edərək tibb elmləri doktoru elmi dərəcəsinə layiq görülmüşdür.

2000-ci ildə Almaniyanın Münhen şəhərində keçirilən cərrahların V Ümumdünya Qurultayında məruzə ilə çıxış etmişdir.

2001-ci ildə ABŞ-ın Kaliforniya ştatının San-Xose şəhərində yerləşən universitet və texniki muzeydə keçirilən elmi işlərin ümumdünya müsabiqəsinin finalında iştirak etmək üçün müsabiqənin fəxri sədri, ABŞ-ın 38-ci prezidenti Cerald Ford tərəfindən dəvət almışdır.

İdris Axundovun 70-dən çox elmi işi və məqaləsi, həmçinin bir monoqrafiyası və üç metodik vəsaiti  mətbuatda dərc edilmişdir.

 Əsərləri 
 70-dən çox elmi məqalə  
 1 monoqrafiya  
 3 metodik vəsait

 Həmçinin bax 
 Əhməd Cavad
 İstinadlar 

Kateqoriya:Azərbaycan alimləri
Kateqoriya:1957-ci ildə doğulanlar
Kateqoriya:Cərrahlar
Kateqoriya:Azərbaycan Tibb Universitetinin məzunları